O **Košarkaški klub Cedevita Junior** é un equipo profesional de baloncesto da cidade de Zagreb, Croacia. O club foi fundado en 1991 e actualmente compite na A1 Liga, a máxima categoría do baloncesto croata. Os maiores éxitos do club chegan na década de 2010, cando conseguen por vez primeira os títulos de Copa e de Liga. Actualmente disputa os seus partidos como local no Dom Sportova, con capacidade para 3.500 espectadores, e no Dražen Petrović Hall, que pode albergar a 5.400 seareiros. En 2019 o club fusionouse coa KK Olimpija de Liubliana para formar o KK Olimpija Cedevita, adoptando o equipo que ficou en Zagreb o nome de Cedevita Junior.

Historia
--------

O KK Cedevita foi fundado na cidade de Zagreb en 1991 co nome de KK Botinec, máis tarde chemado KK Hiron por motivos de patrocinio. Temporada a temporada o club foi subido desde as categorías máis baixas do baloncesto croata até que chegou á A1 Liga en 2002. Na súa primeira temporada na máxima categoría conseguiu ser o 5 mellor equipo de Croacia, tan só por detrás de prestixiosos equipos como o KK Cibona, o KK Zadar, oo KK Zagreb e o KK Split. O club dería un paso adiante en 2005, cando Atlantic Grupa, unha potente empresa rexional, se converte no patrocinador principal do club, motivo polo cal o club foi rebautizado como KK Cedevita.

O novo equipo directivo elevou as ambicións do club, conseguindo o seu primeiro grande éxito na temporada 2009−10 ao acabar no terceiro posto da liga croata, só perdendo nas semifinais por 2-1 ante ao Zadar. Ademais, xogarían as semifinais de Copa e conseguirían o sétimo posto na súa temporada como debutantes na Liga do Adriático. Ao ano seguinte superarían o rexitro do anterior, chegando a acadar o terceiro luga na Eurocup Basketball, no que supoñía a súa primeira aparición nunha competición continental. O Cedevita xogaría a Final Four da eurocup ese ano tras vecer en casa ao Dinamo Moscova, ao Aris Tesalónica, ao Azovmash, ao Hemofarm Stada, ao Gran Canaria e ao Asefa Estudiantes así como fóra ao Azovmash, ao Hapoel Galil Gilboa, ao Unics Kazan, ao Gran Canaria, ao Asefa Estudiantes e ao Benetton Treviso. Na competeción doméstica acadaría o primeiro posto na fase regular da liga, perdendo na final ante o KK Zagreb. Ademais, volverían repetir o sétimo posto na ABA Liga.

O primeiro trofeo do club chegaría na temporada 2011−12 coa consecución da Copa Dražen Petrović e da Copa Krešimir Ćosić de Croacia, chegando ademais á final da Liga do Adriático. En 2013−14 conseguen ser o equipo hexemónico de Croacia ao gañar tanto a Liga como a Copa do país, volvendo chegar á final da ABA Liga. O fito sería repetido na temporada 2014−15, cun novo segundo posto na ABA e a consecución dos títulos de Liga e Copa. Debido aos bos resultados obtidos nos últimos anos o KK Cedevita converteuse ademais en equipo de Euroliga.

### Nomes do club

Ao longo dos anos, debido a motivos de patrocinio, o equipo foi coñecido como:

* Botinec (1991−1992)
* Stribor (1992)
* Botinec (1992−1994)
* Hiron Ema Šport (1994−1997)
* Hiron Botinec (1997−2003)
* Hiron (2003−2005)
* Cedevita (2005−presente)

Xogadores
---------


| **KK Cedevita 2015−2016** |
| --- |
| **Xogadores** | **Adestradores** |
| 

| Pos. | # | Nac. | Nome | Altura | Peso | Procedencia |
| --- | --- | --- | --- | --- | --- | --- |
| 2.5 !E-A | 4 | Croacia !Croacia | Mazalin, Lovro | 2,04 m (6 ft 8 in) | 88 kg (194 lb) | KK Cibona (2013) |
| 4.0 !AP | 5 | Croacia !Croacia | Zubčić, Tomislav | 2,12 m (6 ft 11 in) | 96 kg (212 lb) | Lietuvos Rytas (2013) |
| 2.0 !E | 8 | Croacia !Croacia | Pilepić, Fran | 1,94 m (6 ft 4 in) | 85 kg (187 lb) | Bilbao Basket (2014) |
| 3.0 !A | 9 | Croacia !Croacia | Babić, Luka | 2,01 m (6 ft 7 in) | 92 kg (203 lb) | KK Split (2012) |
| 4.5 !AP-P | 11 | Croacia !Croacia | Žganec, Karlo | 2,06 m (6 ft 9 in) | 102 kg (225 lb) | KK Zagreb (2014) |
| 5.0 !P | 15 | Croacia !Croacia | Bilan, Miro | 2,13 m (7 ft 0 in) | 102 kg (225 lb) | KK Zadar (2011) |
| 4.5 !AP-P | 17 | Croacia !Croacia | Delaš, Mario | 2,07 m (6 ft 9 in) | 98 kg (216 lb) | Obradoiro CAB (2014) |
| 1.0 !B | 20 | Bosnia e Hercegovina !Bosnia e Hercegovina | Gordić, Nemanja | 1,93 m (6 ft 4 in) | 90 kg (198 lb) | KK Igokea (2014) |
| 5.0 !P | 34 | Croacia !Croacia | Lončar, Markus | 2,11 m (6 ft 11 in) | 100 kg (220 lb) | Cedevita Juniors (2014) |
| 4.5 !AP-P | 35 | Croacia !Croacia | Arapović, Marko | 2,07 m (6 ft 9 in) | 105 kg (231 lb) | KK Cibona (2014) |
| 2.5 !E-A | 44 | Croacia !Croacia | Vučić, Ivan | 1,97 m (6 ft 6 in) | 92 kg (203 lb) | Cedevita Juniors (2014) |
| 1.5 !B | — | Croacia !Croacia | Katić, Toni | 1,88 m (6 ft 2 in) | 84 kg (185 lb) | HKK Široki (2015) |
| 1.5 !B | — | Croacia !Croacia | Mikšić, Karlo | 1,95 m (6 ft 5 in) | 86 kg (190 lb) | Cedevita Juniors (2015) |
| 1.5 !B | — |  ! | Pullen, Jacob | 1,85 m (6 ft 1 in) | 90 kg (198 lb) | New Basket Brindisi (2015) |
| 2.5 !E-A | — |  ! | White, James | 2,01 m (6 ft 7 in) | 98 kg (216 lb) | UNICS Kazan (2015) |
| 5.0 !P | — | Croacia !Croacia | Žorić, Luka | 2,11 m (6 ft 11 in) | 105 kg (231 lb) | Fenerbahçe Ülker (2015) |

 | Adestrador* Croacia Veljko Mršić

Asistente(s)* Italia Gianmarco Pozzecco
* Croacia Dražen Orešković
* Croacia Dino Repeša

---

Lenda* **(C)** Capitán
* Lesionado Lesionado
 |

Palmarés
--------

### Competicións domésticas

* **Liga de Croacia**
	+ **Campións (2)**: 2014, 2015
* **Copa de Croacia**
	+ **Campións (3)**: 2012, 2014, 2015
* **Copa Dražen Petrović**
	+ **Campións (2)**: 2011, 2014

### Competicións rexionais

* **Liga do Adriático**
	+ *Subcampións (3)*: 2012, 2014, 2015

Notas
-----

1. ↑  "Cedevita Zagreb. Club info". *Euroleague* (en inglés). Consultado o 12 de setembro de 2015.

Véxase tamén
------------

### Ligazóns externas

* Sitio web oficial do KK CedevitaArquivado 21 de novembro de 2012 en Wayback Machine.